Xitoyda diametri 23 metrli dunyodagi eng katta soyabon yaratildi

Xitoyda diametri taxminan 23 metrga teng dunyodagi eng katta soyabon yaratildi, deya xabar bermoqda “Newskaz.ru”.

Soyabonni sharqiy Szyansi provinsiyasidagi kompaniyalardan biri yasadi.
Konstruksiya diametri qariyb 23 metr, balandligi 14,4 metrni tashkil etadi. Soyabonning og‘irligi 5,7 tonnaga teng bo‘lib, u 418 kvadrat metr maydonni egallaydi.
Soyabon Ginnesning Rekordlar kitobiga kiritildi. Soyabon kattaligi bo‘yicha bundan avvalgi rekord Hindistonda 2010-yilda o‘rnatilgan edi: hind soyaboni 17,06 metr diametr va 10,97 metr balandlikka ega edi.